text: [{"text_idx": "#000003", "text": "U samla Richard Nongbsap,u la iathu ruh ba u la trei ia bun tylli ki kam ha shwa ba un shim ia ka rai ban rung sha ka sain\u0303-hima sima,ha kaba u la trei teng kum u nongkhai\u0308i jain\u0303, ki kam lum tinjot,ki bitor bad kiwei pat ki kam ruh kumjuh."}, {"text_idx": "#000004", "text": "Haba ia kren bad une u samla Rangbah, u la pynpaw ba ki daw ba kongsan bha ba u mih sha ka jylli jong ka sain\u0303hima sima ban iakhun ia ka elekshon ka long ba u kwah ban tip, kino kita ki nongthawain\u0303 kiba bamsap hapoh i\u0308ingdorbar thawain\u0303 jong ka jylla Meghalaya bad ki ophisar sorkar kiba ki jingioh jong ki kam iahap shuh bad ka tulop ba la ai sha ki, ha kaba u la ong ruh ba u kwah ban khmih bad tip naei kine ki ophisar sorkar,ki MLA ki ioh ia ka jingsiew tam ka bym iahap shuh lada nujor ia ka tulop bad ka spah ba ki don,haka ba u la ong ruh ba lada un shah jied kum u nongthawain\u0303 un wanrah ia ka jing-ioh lum pisa ki MLA,ki ophisar ha ki kyndon jong ka ain\u0303 ka ban bishar bniah halor kane ka bynta, la ong samla Richard Nongbsap."}, {"text_idx": "#000006", "text": "Haba iathuh shuh ia ka thong ka jong u la ong ba un buh ruh da ki jing thoh ha ka ktien khasi bad Garo ha DTO ophis ban batai shai sha ki paidbah ba siew khajna kali, ba ki dei ban tip ki hap ban siew ha ki dor ba la buh da ka sorkar ym ban siew tan ia ka dor ba la buh, u la iathuh."}, {"text_idx": "#000007", "text": "Haba iadei bad ki skhim, une u samla Rangbah u la iathuh ba na ka liang ka jong u, un leh beit da ki kam ki ba shai ban ai ia ki skhim,ym da kaba ai sha ki ba riewspah, hynrei haba la mang sha ki baduk ki ban ioh jing myntoi hi ki dei beit tang kiba duk kiba donkam shisha ia ka jing iarap."}, {"text_idx": "#000008", "text": "U samla Richard Nongbsap u la ong ruh ba ka jingjop ka jong u hi kan shong beit ha ka mon jong ki paidbah, la ki kwah ne em ia u ban long u nongthawain\u0303 jong ka Mylliem constituency."}, {"text_idx": "#000009", "text": "Phi don ban ong eiei? Cancel reply"}]